દિવસે ન વધે એટલી રાતે વધતી જૂનાગઢમાં શાળાઓ અને એ જ પ્રમાણે ટ્યુશન ક્લાસીસના કારણે જુનાગઢ શિક્ષણનું હબ બની ગયું છે પરંતુ વાલીઓને ખંખેરવાનો એક સફળ પ્રયાસ પણ જૂનાગઢના અમુક પેધેલા નામચીન  સંચાલકો અને ટ્યુશન ક્લાસીસના સંચાલકો દ્વારા કરવામાં આવી રહ્યો છે જેની સામે વિદ્યાર્થીઓની કોઈ જ જાતની સેફ્ટી કે ચિંતા આવા શાળાના સંચાલકો કે દ્વારા રાખવામાં આવતી નથી માત્ર પૈસા મેળવી ડબ્બામાં પૂરે એ રીતે વિદ્યાર્થીઓને બેસાડી શિક્ષણ અપાઈ રહ્યું છે જો સુરત જેવી દુર્ઘટના જૂનાગઢમાં સજરઈ તો જુનાગઢમાં સુરત કરતાં પણ મોટી જાનહાનિ જૂનાગઢના ટ્યુશન ક્લાસીસ અને શાળાઓના કારણે થઈ શકે તેવી શક્યતાઓ જૂનાગઢવાસીઓ સેવી રહ્યા છે, ત્યારે જુનાગઢ મનપા અને તંત્ર દ્વારા જૂનાગઢના ચાલતી ખાનગી પ્રાથમિક શાળાઓના અને ટ્યુશનના ક્લાસીસ ઉપર માત્ર કાગળ કે દેખાડવા પૂરતી કાર્યવાહી કરવાને બદલે નકર અર્થમાં આવી શાળાઓ અને ટ્યુશન ક્લાસીસ સામે કડક પગલા ભરવામાં આવે અને શહેરમાં ગલીએ ગલીએ ઊભા થઇ ગયેલા ક્લાસીસ અને શાળાઓના હાટડામાં વિદ્યાર્થીઓની તમામ પ્રકારની સેફટી અંગે જવાબદાર તંત્ર પગલા ભરે તેવી વાલીઓ માંથી માંગ ઉઠવા પામી છે.